XI број 06 -40/23

Веће Градске општине Звездара на основу члана 42. Статута Градске општине Звездара – Пречишћен текст („Службени лист града Београда“ бр.124/2019) и члана 14. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији“ број ХI број 06 – 28/23 од 17.08.2023. године (у даљем тексту: Правилник), на седници одржаној 06.10.2023. године донело је

**ОДЛУКУ**

**О РАСПИСИВАЊУ ЈАВНОГ ПОЗИВА**

**за учешће директних корисника (привредних субјеката) у спровођењу мера енергетске санације породичних кућа и станова на територији**

**Градске Општине Звездара**

I - Расписује се Јавни позив за учешће директних корисника (привредних субјеката) у спровођењу мера енергетске санације породичних кућа и станова на територији Градске Општине Звездара.

II - Поступак по Јавном позиву из става I ове Одлуке спровешће Комисијa за реализацију мера енергетске санације.

III - Саставни део ове Одлуке јесте текст Јавног позива за учешће директних корисника (привредних субјеката) у спровођењу мера енергетске санације породичних кућа и станова на територији Градске Општине Звездара.

IV - Ова одлука ступа на снагу даном доношења и објавиће се на огласној табли Управе Градске општине Звездара.

V - Обавезује се Одељење за комуналне делатности, заштиту животне средине и координацију инвестиционих пројеката да обавештење о Јавном позиву за учешће директних корисника (привредних субјеката) у спровођењу мера енергетске санације породичних кућа и станова на територији Градске Општине Звездара објави у дневном листу ,,АЛО“, примерак који се дистрибуира на целој територији Републике Србије, у року од 15 дана од доношења ове Одлуке.

Образложење

Чланом 14. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији“, број ХI број 06 – 28/23 од 17.08.2023. године предвиђено је да Одлуку о расписивању јавног позива за суфинансирању мера енергетске санације породичних кућа и станова на територији Градске општине Звездара доноси Веће Градске општине Звездара, а да Јавни позив за учешће директних корисника (привредних субјеката) у спровођењу мера енергетске санације породичних кућа и станова на територији Градске Општине Звездара спроводи Комисија.

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић